ไฟแนนเชียลไดเจสต์
TPOLY ตั้งโฮลดิงรวบถือหุ้นโรงไฟฟ้า
22 พ.ย. 2555

TPOLY ตั้งโฮลดิงรวบถือหุ้นโรงไฟฟ้า
นายเจริญ จันทร์พลังศรี กรรมการผู้จัดการ บริษัท ไทยโพลีคอนส์ (TPOLY) เปิดเผยว่า คณะกรรมการมีมติอนุมัติให้บริษัทลงทุนจัดตั้งบริษัทย่อยใหม่ ชื่อ บริษัท ทีพีซี พาวเวอร์ โฮลดิ้ง เพื่อถือหุ้นในโรงไฟฟ้าทั้งหมดแทน TPOLYทั้งการลงทุนในปัจจุบันและอนาคต
ยอดจอง JMT ล้น
บริษัทหลักทรัพย์ เอเซีย พลัส ในฐานะที่ปรึกษาการเงิน ผู้จัดการการจัดจำหน่ายและรับประกันการจำหน่ายหุ้นเพิ่มทุน บริษัท เจ เอ็ม ที เน็ทเวอร์ค เซอร์วิสเซ็ส (JMT) เปิดเผยว่า การเปิดขายหุ้นให้ประชาชนครั้งแรก (ไอพีโอ) จำนวน 30 ล้านหุ้น ในราคาหุ้นละ4 บาท ปรากฏว่าในวันแรก (19 พ.ย.) มียอดจองเข้ามาล้นจำนวนมาก
TMILL เทรดวันที่ 23 พ.ย.
บริษัทที เอส ฟลาวมิลล์ (TMILL) ผู้ผลิตและจำหน่ายแป้งสาลี จะเริ่มซื้อขายในตลาดหลักทรัพย์ เอ็ม เอ ไอ (mai) ในวันที่ 23 พ.ย. 2555 นี้ โดย TMILL เป็นบริษัทย่อยของ บริษัท ไทยชูการ์ เทอร์มิเนิล 
ตลาดเตือนหุ้น TCMC ร้อนแรงเกินไป
ตลาดหลักทรัพย์ขึ้นเครื่องหมาย Trading Alert List บริษัทอุตสาหกรรมพรมไทย (TCMC) เนื่องจากระดับราคาและปริมาณการซื้อขายเปลี่ยนแปลงไปมากจากช่วงก่อนหน้า โดยราคาดีดตัวขึ้นชนเพดาน 30% ปิดที่ 9.65 บาท เพิ่มขึ้น 2.15 บาท มูลค่าซื้อขายมากถึง 240 ล้านบาท